CELEX: C2007/020/36
Language: lt
Date: 2007-01-27 00:00:00
Title: Byla T-358/06 2006 m. gruodžio 5 d. pareikštas ieškinys byloje Wegenbouwmaatschappij J. Heijmans prieš Komisiją

27.1.2007   
            
            
               LT
            
            
               Europos Sąjungos oficialusis leidinys
            
            
               C 20/25
            
         2006 m. gruodžio 5 d. pareikštas ieškinys byloje Wegenbouwmaatschappij J. Heijmans prieš Komisiją
   
   (Byla T-358/06)
   (2007/C 20/37)
   Proceso kalba: olandų
   Šalys
   
      Ieškovė: Wegenbouwmaatschappij J. Heijmans BV, atstovaujama advokatų M. F. A. M. Smeets ir A. M. van den Oord
   
      Atsakovė: Europos Bendrijų Komisija
   Ieškovės reikalavimai
   
               —
            
            
               visiškai arba iš dalies panaikinti Heijmans NV ir Heijmans Infrastructuur BV atžvilgiu priimtą sprendimą,
            
         
               —
            
            
               panaikinti arba sumažinti Heijmans NV ir Heijmans Infrastructuur BV paskirtą baudą,
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė ginčija 2006 m. rugsėjo 13 d. Komisijos sprendimą, susijusio su EB 81 straipsnio taikymo procedūra (Byla Nr. COMP/38.456 — Bitumas — NL). Nors šis sprendimas nebuvo skirtas ieškovei, ji mano, kad šis sprendimas yra tiesiogiai ir konkrečiai su ja susijęs, kadangi ji sprendime minėta kaip priklausanti Heijmans grupei ir, kad dėl sprendimo ji gali tikėtis būti apklausta dėl aptariamų veiksmų.
   Pagrįsdama ieškinį, ieškovė visų pirma nurodo EB 81 straipsnio ir Reglamento Nr. 1/2003 2 ir 7 straipsnių bei 23 straipsnio 2 dalies pažeidimą, kadangi Komisija, vertindama prieš Heijmans Infrastructuur BV nukreiptus įrodymus, klaidingai nusprendė, kad Nyderlandų kelių bitumo rinka sudaro atitinkamą ekonominį kontekstą. Komisija taip pat klaidingai nusprendė, kad Heijmans Infrastructuur BV buvo prisijungusi prie susitarimo su kelių teisimo įmonėmis dėl nuolatinio bendradarbiavimo perkant kelių bitumą ir tokiu būdu su bitumo tiekėjais Nyderlanduose dalyvavimo susitarime, kuriuo buvo siekiama riboti konkurenciją. Galiausiai, remdamasi gairėmis dėl horizontalaus bendradarbiavimo (1), Komisija suklydo neapsiribodama vien Heijmans Infrastructuur BV dalyvavimo šiame susitarime pasekmių vertinimu.
   Antra, ieškovė nurodo EB 81 straipsnio, Reglamento (EB) Nr. 1/2003 11 ir 16 straipsnių, rūpestingumo pareigos, bendrųjų gero administravimo, lygybės ir teisės į gynybą principų pažeidimą, kadangi administracinės procedūros metu Komisija neatsižvelgė į argumentuotus materialinius ir procesinius Heijmans Infrastructuur BV ir Wegenbouwmaatschappij J. Heijmans prieštaravimus, traktuodama juos kaip „paprastą aplinkybių aiškinimą“.
   Trečia, ieškovė nurodo pareigos motyvuoti pažeidimą, kadangi sprendimas didele dalimi yra neaiškus ir dviprasmiškas.
   Papildomai ieškovė teigia, kad Komisija nepateikė jokių įrodymų ar nepakankamai įrodė Heijmans Infrastructuur BV dalyvavimą darant pažeidimą per visą pažeidimo trukmę.
   Ieškovė taip pat papildomai teigia, kad Komisija neteisingai įvertino pažeidimo reikšmę ir sunkumą. Ieškovės teigimu, Heijmans Infrastructuur BV atitinkamoje rinkoje vaidino tik antraplanį vaidmenį.
   
      (1)  Gairės dėl EB sutarties 81 straipsnio taikymo horizontaliems bendradarbiavimo susitarimams (OL 2001, C 3, p. 2)